Henrik Bech
Store norske leksikon,Kunst og estetikk,Bildende kunst,Kunsthistorie,Skulptur og mosaikk i nyere tid
Henrik Bech var en norsk treskjærer. Han var kjent som den frodigste rokokkokunstneren som virket i Norge. Han var utdannet i København, og regnet seg selv som håndverker.
De første oppdragene hans var dekor for jernovner, skåret i tre som grunnlag for produksjon av støpeformer, ved Moss Jernverk i 1751. Senere laget han former for Fritzøe, Moss, Halden og Eidsfoss jernverk i 1760-årene og for jernverkene i Odal og Bærum i 1770-årene.Hans annet virkeområde var kirkeutsmykning. Her var han aktiv ved periodens hovedmonument, Kongsberg kirke, der han skar dekorative ornamenter og skulpturer til alteret, prekestolen, orgelet og kongestolen. Han var også virksom ved Immanuelskirken i Halden, der han blant annet skar en døpefont (senere gått tapt) og ved Hvaler kirke, der han skar ornamentene som omkranser altertavlen. Les mer i Store norske leksikon Henrik Bech i Norsk biografisk leksikon Norsk kunsthistorie skulptur treskurd rokokko Litteratur Nygård-Nilssen, Arne (1944). Norsk jernskulptur : annet bind, J. W. Cappelens Forlag